મેઘના ગુલઝારે પોતાની છેલ્લી ફિલ્મને બહુ સ્માર્ટલી ‘તલવાર’ નામ આપેલું, જેથી ફિલ્મ આરુષિ તલવાર હત્યા કેસ સાથે જોડાયેલી છે તે કહ્યા વિના પણ સાબિત થઈ જાય. એ જ રીતે હવે એણે પોતાની લેટેસ્ટ ફિલ્મનું પણ સ્માર્ટલી નામકરણ કર્યું છે. સ્ટોરી પાકિસ્તાનમાં રહીને ભારત માટે જાસૂસી કરનારી મહિલા સ્પાય સેહમત ખાનની છે, અને સેહમતના સમાનાર્થી તરીકે એણે ફિલ્મને પણ ‘રાઝી’ નામ આપ્યું. એક કોલેજિયન યુવતી કઈ રીતે ભારત માટે જાસૂસી કરવાના હેતુ માત્રથી દુશ્મન દેશમાં પરણવા અને પોતાનો જીવ જોખમમાં મૂકવા ‘રાઝી’ થાય છે એનું પણ સમાનાર્થી છે.